નવી દિલ્હી: BSEમાં રિલાયન્સ ઈન્ડસ્ટીઝ લિમિટેડ (RIL)નું માર્કેટકેપ ગુરુવારે 8 લાખ કરોડ રૂપિયાની સપાટી વટાવી ગયું હતું. આમ સેન્સેક્સ કંપનીઓમાં આ સિદ્ધિ મેળવનાર તે સૌપ્રથમ કંપની બની હતી. ઓઈલથી ટેલિકોમ સહિતના બિઝનેસ ક્ષેત્રે કાર્યરત માંધાતા કંપનીએ તેની વાર્ષિક સાધારણ સભામાં (AGM) ફાઈબર-ટુ- ધી હોમ સર્વિસિસ ગીગા ફાઈબર સહિતની વિવિધ જાહેરાત કર્યા બાદ કંપનીના શેર 1.51 ટકા સુધી વધીને ₹1265.50ની 52 સપ્તાહની ટોચે પહોંચી ગયા હતા.